*Sagatavots 08.10.2018.*

*Aktualizēts 11.10.2018.*

|  |
| --- |
| **Atbildes uz saņemtajiem jautājumiem par** **10.1.1.** atbalsta mērķa “Palielināt Kohēzijas politikas fondu izvērtēšanas kapacitāti” **10.1.2.** atbalsta mērķa “Paaugstināt informētību par Kohēzijas politikas fondiem, sniedzot atbalstu informācijas un komunikācijas pasākumiem”, **10.1.3.** atbalsta mērķa “Atbalstīt  un uzlabot Kohēzijas politikas fondu ieviešanu, uzraudzību, kontroli, revīziju, horizontālās politikas principu koordinēšanu un pilnveidot e-Kohēziju”, **11.1.1.** atbalsta mērķa “Atbalstīt un pilnveidot Kohēzijas politikas fondu plānošanu, ieviešanu, uzraudzību un kontroli” un **12.1.1.** atbalsta mērķa “Uzlabot Kohēzijas politikas fondu plānošanu, ieviešanu, uzraudzību, kontroli, revīziju un atbalstīt e-Kohēziju” **otro projektu iesniegumu atlases kārtu** |
|  |
| Saīsinājumi un apzīmējumi:**CFLA, sadarbības iestāde** – Centrālā finanšu un līgumu aģentūra;**KP VIS** - Kohēzijas politikas fondu vadības informācijas sistēma 2014.–2020. gadam;**MK noteikumi** – Ministru kabineta 2018. gada 4.spetembra noteikumi Nr.562 “Darbības programmas “Izaugsme un nodarbinātība” 2.10. prioritārā virziena “Tehniskā palīdzība “Eiropas Sociālā fonda atbalsts Kohēzijas politikas fondu ieviešanai un vadībai””, 2.11. prioritārā virziena “Tehniskā palīdzība “Eiropas Reģionālās attīstības fonda atbalsts Kohēzijas politikas fondu ieviešanai un vadībai”” un 2.12. prioritārā virziena “Tehniskā palīdzība “Kohēzijas fonda atbalsts Kohēzijas politikas fondu ieviešanai un vadībai”” projektu iesniegumu atlases otrās kārtas noteikumi”;**AM** –atbalsta mērķis;**TP** – tehniskā palīdzība**VI** – Vadošā iestāde (Finanšu ministrija). |

|  |
| --- |
| **! Lūdzam uzmanīgi iepazīties ar projektu iesniegumu atlases nolikumā norādītajiem obligāti pievienojamajiem pielikumiem, t.i., projekta iesniegumam obligāti pievienojami projekta budžetā (projekta iesnieguma 3.pielikums) iekļauto izmaksu pamatojošie dokumenti (ja attiecināms), vai visu projekta budžetā iekļauto izmaksu aprēķina atšifrējums, kas pamato projekta budžetā iekļauto izmaksu apmēru, t.sk. projekta vadības un īstenošanas personāla atalgojuma aprēķins, kurā norādīta speciālista mēnešalga, amata saime, noslodze projektā, iesaistes projektā laika periods mēnešos!** **!** 2018.gada 21.septembrī **Finanšu ministrija kā VI ir apstiprinājusi vienas vienības izmaksu metodiku** “Vienas vienības izmaksu standarta likmes aprēķina un piemērošanas metodika 1 km izmaksām darbības programmas “Izaugsme un nodarbinātība” īstenošanai” nobraukta 1 km degvielas izmaksas vieglajam transportlīdzeklim un sabiedriskā transporta izmaksām”. (<http://www.esfondi.lv/upload/00-vadlinijas/1km_izmaksu_metodika.pdf>).Atbilstoši MK noteikumiem **metodika piemērojama AM 10.1.3., AM 11.1.1. un AM 12.1.1.**, attiecībā uz degvielas izmaksām vieglajam transportam. |

|  |
| --- |
| 1. **jautājums:** Vai CFLA plāno arī kādu informatīvo semināru par iesnieguma sagatavošanas procesu?
 |
| **Atbilde:** Lai veiksmīgāk un kvalitatīvāk sagatavotu projekta iesniegumu, CFLA aicina par projekta iesnieguma sagatavošanu atbildīgos darbiniekus ierasties uz individuālajām konsultācijām, pirms tam vienojoties ar  CFLA atbildīgo darbinieku - Juridiskā nodrošinājuma un projektu atlases departamenta Infrastruktūras projektu atlases nodaļas vadošo eksperti Kristīni Šmiti (tālrunis 20391910, elektroniskā pasta adrese: Kristine.Smite@cfla.gov.lv) vai vecāko eksperti Maiju Upenieci (tālrunis 27066927, elektroniskā pasta adrese: Maija.Upeniece@cfla.gov.lv ) par piemērotāko laiku.   |
|  |
| 1. **jautājums:** Vai ir pieejama metodika iesnieguma aizpildīšanai?
 |
| **Atbilde:** Informācija par katra atbalsta mērķa projektu iesniegumu atlases nosacījumiem, t.sk. projektu iesniegumu atlases nolikums un projektu iesniegumu veidlapas aizpildīšanas metodika, pieejama CFLA mājaslapā sadaļā [Izsludinātās atlases](https://cfla.gov.lv/lv/es-fondi-2014-2020/izsludinatas-atlases).  |
|  |
| 1. **Jautājums:** Kādai jābūt pamatojuma detalizācijas pakāpei projekta iesnieguma 3.pielikumā “Projekta budžeta kopsavilkums”?
 |
| **Atbilde:** Iesniedzot projekta iesniegumu projekta iesniegumam jāpievieno visu izmaksu pamatojošie dokumenti vai izmaksu apjoma aprēķina atšifrējums. Aprēķinam jābūt tādā detalizācijas pakāpē, lai būtu iespējams izsekot kā veidojies projekta budžetā iekļautais izmaksu apmērs.Saistībā ar personāla izmaksām nepieciešams norādīt arī speciālista mēnešalgu, amata saimi, noslodzi projektā, iesaistes projektā laika periodu. Amata saimi un mēnešalgu nepieciešams norādīt lai gūtu arī pārliecību, ka speciālistu atalgojums atbilst Finanšu ministrijas vadlīnijām “Vadlīnijas attiecināmo un neattiecināmo izmaksu noteikšanai 2014.-2020.gada plānošanas periodā”. |
|  |
| 1. **Jautājums:** Vai varam plānot materiāltehniskos līdzekļus projekta vadības un projekta īstenošanas personālam atbilstoši slodžu sadalījumam projektā – 0,3 projekta vadība un 0,7 projekta īstenošana?
 |
| **Atbilde** *(papildināta 11.10.2018.)***:** Atbilstoši MK noteikumiem nevienam no tajos minētajiem AM nav attiecināmas aprīkojuma izmaksas projekta vadības personālam.Var plānot materiāltehniskos līdzekļus projekta īstenošanas personālam atbilstoši slodžu sadalījumam projektā, taču jāņem vērā, ka 3000 *euro* ierobežojums ir uz pilnu slodzi, līdz ar to plānojot materiāltehnisko līdzekļu iegādi jāņem vērā Finanšu ministrijas 2017.gada 11.jūlija vadlīniju Nr.2.1. “Vadlīnijas attiecināmo un neattiecināmo izmaksu noteikšanai 2014.-2020.gada plānošanas periodā” 17.5. un 17.6.apakšpunkta zemsvītras atsaucē noteikto, ka darba vietas aprīkojuma izmaksas var rēķināt, vai nu proporcionāli attiecinot katra rēķina summu līdz konkrētam limitam, vai attiecinot visus rēķinus līdz attiecīgajam limitam. TP projektos projektu īstenošanas laikā tiek pielietots otrais variants, t.i., iegādājās materiāltehniskos līdzekļus pilnā apmērā līdz tiek sasniegts attiecīgais limits.  |
|  |
| 1. **Jautājums:** Vai projekta iesniegumam pievienotais izmaksu pamatojums būs vienošanās par projekta īstenošanu sastāvdaļa un vai tas būs jāprecizē pie projekta grozījumiem?
 |
| **Atbilde:** Izmaksu pamatojums nebūs obligāta vienošanās par projekta īstenošanu sastāvdaļa un pēc vienošanās par projekta īstenošanu noslēgšanas tas nebūs jāgroza un jāprecizē pēc aktuālās situācijas ar vienošanās grozījumiem. |

|  |
| --- |
| 1. **Jautājums:** Kā pareizi norādīt projektā sasniedzamos rādītājus, ja rādītāja mērvienība ir “pilna laika slodze”, lai plānotās projekta vadības un īstenošanas personāla izmaksas būtu attiecināmas un nebūtu pretrunā ar AM ietvaros sasniedzamo mērķi?
 |
| **Atbilde:** Projekta iesnieguma 1.6.1.apakšpunktā “Iznākuma rādītāji” jānorāda rādītājs atbilstoši pilnu slodžu ekvivalentam, piemēram, ja ir 3 darbinieki (1 slodze, 0,3 slodze un 0,7 slodze), kas projektā nodarbināti visu projekta īstenošanas laiku, tad pie rādītāja “Darbinieku skaits, kuru algas līdzfinansē TP” jānorāda “2”, mērvienība ir “slodzes ekvivalents” un kolonnā “Piezīmes” jānorāda 3 darbinieki (1 slodze, 0,3 slodze un 0,7 slodze). Tos papildus darbiniekus, kas projekta īstenošanas periodā projekta īstenošanai būs piesaistīti, piemēram, uz vienu mēnesi, jānorāda pie darbību apraksta, projekta iesnieguma 2.1.punktā “Projekta īstenošanas kapacitāte” un izmaksu pamatojumā, taču pie rezultāta projekta iesnieguma 1.6.1.apakšpunktā “Iznākuma rādītāji” nav jānorāda. |
|  |
| 1. **Jautājums:** Vai TP 2.kārtas projektiem vairs nav spēkā nosacījums, ka projekta vadības personālam var noteikt piemaksas, ja noslodze projektā ir mazāka par 0.3%, līdzīgi kā tas ir bijis 1.kārtā;
 |
| **Atbilde** *(papildināta 11.10.2018.)***:** Projekta vadības personālam atalgojumu maksā atbilstoši MK noteikumu 13.4., 17.2., 21.8., 33.7. un 40.8.punktā un V.sadaļā noteiktajam, taču projekta ietvaros projekta vadības personālam, kuru darba laiks nesasniedz 30% no normālā darba laika, var tikt attiecinātas arī tikai piemaksas, atbilstoši Finanšu ministrijas 2017.gada 11.jūlija vadlīniju Nr.2.1. “Vadlīnijas attiecināmo un neattiecināmo izmaksu noteikšanai 2014.-2020.gada plānošanas periodā” 47.4.apakšpunktam.Atbilstoši MK noteikumu anotācijā un Finanšu ministrijas 2017.gada 11.jūlija vadlīniju Nr.2.1. “Vadlīnijas attiecināmo un neattiecināmo izmaksu noteikšanai 2014.-2020.gada plānošanas periodā” 47.3.apakšpunktā noteiktajam piemaksas nemaksājot pamatalgu var būt tikai pašvaldību īstenošanas personālam, kas ir TP finansējuma saņēmēji. Pārējiem finansējuma saņēmējiem projekta īstenošanas personālam ir jāparedz pamatalgas ievērojot MK noteikumos noteikto. |
|  |
| 1. **Jautājums:** Vai projekta budžetā jādzēš rindas, kas uz mūsu projektu neattiecas vai tās ir jāatstāj, atbilstoši aizpildot ar "0"?
 |
| **Atbilde:** KP VIS izveidotās rindas dzēst nav iespējams. Aizpildot projekta iesniegumu KP VIS ailes (it sevišķi projekta iesnieguma 3.pielikumā “Projekta budžeta kopsavilkums”), kas uz konkrēto projektu neattiecas, jāatstāj tukšas, līdz ar to tās projekta iesniegumā neuzrādīsies. |
|  |
| 1. **Jautājums:** Projekta iesnieguma1.6.1.apakšpunktā "Iznākuma rādītāji" un 1.6.2.apakšpunktā "Rezultāta rādītāji" -  jāaizpilda tikai tās sadaļas, kas nepieciešamas un pārējās jāatstāj tukšas - vai KPVIS to pieļauj?
 |
| **Atbilde:** Projekta iesnieguma 1.6.1.apakšpunktā “Iznākuma rādītāji” un 1.6.2.apakšpunktā “Rezultāta rādītāji” KP VIS  jāaizpilda visi datu lauki. Rādītājiem, kas attiecas uz konkrēto projektu, jānorāda sasniedzamās vērtības, bet rādītājiem, kas uz projektu neattiecas, jānorāda “0” un kolonnā “Piezīmes” jānorāda “Uz projektu neattiecas” vai “n/a”. |
|  |
| 1. **Jautājums:** Uzsākoties projekta 1.kārtai tika noslēgts līgums par KP VIS lietošanu, vai 2.kārtai līgums ir jāslēdz no jauna?
 |
| **Atbilde:** Līgums par KP VIS lietošanu nav jāslēdz no jauna, bet, ja nepieciešams, ir jāaktualizē lietotāja tiesību veidlapa (līguma 2.pielikums).Konkrētus jautājumus par KP VIS līgumu un tā pielikumu (lietotāju tiesību veidlapu) var uzdot sazinoties ar Programmu vadības un uzraudzības departamenta Vadības informācijas sistēmas nodaļas vecāko referentu Juri Grebežu (tālrunis 26019593, elektroniskā pasta adrese: juris.grebezs@cfla.gov.lv).  |

|  |
| --- |
| 1. **Jautājums:** Vai šobrīd ir atbalstāma informācijas sniegšana projekta iesniegumā par ES fondu 2021.-2027.gada plānošanas perioda plānošanu?
 |
| **Atbilde** *(papildināta 11.10.2018.)***:** Skaidrojam, ka MK noteikumu ietvaros finansējums 2021.-2027.gada plānošanas perioda plānošanai nav piešķirts. Atbilstoši anotācijā norādītajai informācijai šobrīd finansējums paredzēts tikai 2014.-2020.gada plānošanas periodam, līdz ar to šobrīd nebūtu atbalstāmas darbības, kas saistītas ar 2021.-2027.gada plānošanas periodu (par projekta līdzekļiem organizētajos semināros, konferencēs utt. var vispārīgi informēt par nākamo plānošanas periodu, t.sk. piedalīties semināros kuru darba kārtībā ir jautājumi par jauno periodu) pilna cikla plānošanas izpratnē (nākamā plānošanas perioda dokumentu izstrādi u.c), ņemot vērā to, ka šobrīd nav skaidri virzieni un nostādnes jaunā perioda plānošanai un veicamajām funkcijām dalījumā pa nozarēm. Tomēr, ja kādam finansējuma saņēmējam būs radušies pamatoti izdevumi jau šajā brīdī (projekta 1. gada īstenošanas laikā) saistībā ar 2021.-2027.gada plānošanas perioda plānošanu, radušās izmaksas var būt attiecināmas zem ES fondu plānošanas.Taču norādām, ka 2019.gadā, kad tiks veikta TP 2.kārtas resursu palielināšana, tikai tad tiks vērtēta finansējuma rezerves sadale saistībā ar papildu uzdevumu veikšanu attiecībā uz 2021.-2027.gada plānošanas perioda plānošanu. |
|  |
| 1. **Jautājums:** Ņemot vērā, ka projektu iesnieguma veidlapas aizpildīšanas metodikā norādīts, ka “par projekta īstenošanas sākumu uzskatāms plānotais vienošanās par projekta īstenošanu parakstīšanas laiks”, lūdzam informēt, indikatīvi kādu projekta parakstīšanas termiņu projektā plānot.
 |
| **Atbilde:** Plānots, ka vienošanās par projekta īstenošanu tiks noslēgta šī gada decembrī. Norādām, ka atbilstoši MK noteikumu 53.punktam projektu īsteno no 2019.gada 1.janvāra līdz 2021.gada 31.decembrim, bet ņemot vērā, ka vienošanās par projekta īstenošanu noslēgšana plānota 2018.gada decembrī, tad projekta iesnieguma 1.pielikumā “Projekta īstenošanas laika grafiks” kā indikatīvais projekta apstiprināšanas ceturksnis (vienošanās noslēgšanas ceturksnis) jānorāda 2018.gada 4.ceturksnis un tas jāatzīmē ar “X”, bet projekta iesnieguma 2.pielikumā “Finansēšanas plāns” projekta finansējumu jāplāno no 2019.gada. Šādā gadījumā projekta īstenošanas termiņš ir 37 mēneši, kas arī jānorāda projekta iesnieguma 2.3.punktā. |
|  |
| 1. **Jautājums:** Vai projekta iesnieguma 1.5. sadaļā kā atsevišķa darbība ar konkrētiem sasniedzamiem rezultātiem ir jānorāda projekta vadība?
 |
| **Atbilde:** Projekta iesnieguma 1.5.punktā norāda projekta darbības, kurām projekta budžetā paredzētas izmaksas, ja projekta vadībai izmaksas budžetā nav plānotas, tad šādu darbību atsevišķi projekta 1.5.punktā nav jānorāda. |
|  |
| 1. **Jautājums:** Kāda veida informācijai būtu jānorāda sadarbības partnera apliecinājumā par dalību projektā?
 |
| **Atbilde:** Sadarbības partnera apliecinājumā jānorāda informācija, kuru projekta darbību īstenošanā sadarbības partneris iesaistīsies, kāda būs sadarbības partnera atbildība un kādus rezultātus sadarbības partneris plāno sasniegt.  |
|  |
| 1. **Jautājums:** Ko saprot ar projekta mērķa grupu - tikai tos darbiniekus, kas reāli gūst labumu no projekta/ piedalās projektā, vai arī darbiniekus, kas pastarpināti ir iesaistīti, piemēram, projektu iesniegumu sagatavošanas un ieviešanas procesā?
 |
| **Atbilde:** Atbilstoši MK noteikumu 3.punktam Eiropas Savienības fondu tehniskās palīdzības atbalsta mērķa grupa ir Eiropas Savienības fondu vadībā iesaistītās valsts pārvaldes iestādes, sadarbības partneri, sociālie partneri, biedrības un nodibinājumi, kā arī Iepirkumu uzraudzības birojs un republikas pilsētu pašvaldības.Pie mērķa grupas apraksta jānorāda sīkāk, kas tad precīzāk ir šī mērķa grupa (piemēram, mērķa grupa ir X pašvaldība/ministrija/nodibinājums utt. un tās darbinieki, kas nodrošina MK noteikumos minēto konkrētā AM atbalstāmo darbību īstenošanu). Tehniskās palīdzības projektu gadījumā mērķa grupā ir darbinieki, kam projekta ietvaros tiek maksāts atalgojums. |
|  |
| 1. **Jautājums:** Kas tieši jāraksta ailē pie projekta īstenošanas vietas apraksta (projekta iesnieguma 1.7.punkts “Projekta īstenošanas vieta”)?
 |
| **Atbilde:** Projekta iesnieguma 1.7.punktā “Projekta īstenošanas vieta”  KP VIS pie projekta īstenošanas vietas atzīmē “Visa Latvija”, ja īstenotais projekts aptver visu Latviju, vai konkrētu projekta īstenošanas adresi. Piemēram, ja finansējuma saņēmējs ir pašvaldība, norāda ēkas adresi, kurā faktiski notiek projekta īstenošana (piemēram, ēku, kurā atrodas vērtēšanas komisija, vai to adresi, kurā tiek nodrošināts atlases process), šādā gadījumā ailē “Projekta īstenošanas vietas apraksts” var norādīt papildus informāciju, ka tā ir, piemēram, pašvaldības domes ēka.Ja projektā plānotās darbības tiek īstenotas vairākās vietās, tad arī projekta īstenošanas vietas varat norādīt vairākas, pie īstenošanas vietas apraksta norādot, kādas darbības tiks īstenotas konkrētajā vietā. |
|  |
| 1. **Jautājums** Saskaņā ar projekta iesnieguma veidlapas aizpildīšanas metodiku projekta iesnieguma 2.1.punktā "Projekta īstenošanas kapacitāte" jāapraksta informācija par projekta īstenošanas personālu - vai atkal jāpārraksta tas pats, kas "Vadības kapacitāte"? Vai arī var atsaukties uz noteikto sadaļu?
 |
| **Atbilde:** Projekta īstenošanas personāls nav tas pats, kas projekta vadības personāls. Sadaļā “Vadības kapacitāte” apraksta to personālu, kas vadīs projektu un kuram atalgojums norādīts budžeta izmaksu pozīcijā Nr.2.1. (parasti projekta vadības personāls ir projekta vadītājs, kas nodrošina TP projekta darbību plānošanu, koordinēšanu un kontroli, un grāmatvedis, kas veic maksājumus, sagatavo maksājumu pieprasījumus sadarbības iestādei utt.). Sadaļā “Īstenošanas kapacitāte” apraksta to personālu, kas nodrošinās MK noteikumos minēto un projekta iesniegumā norādīto darbību īstenošanu un kuram atalgojums norādīts budžetā izmaksu pozīcijā Nr.3.1. |
|  |
| 1. **Jautājums (AM 10.1.3.):** Ja pašvaldībai projektu vērtēšana notiks 2019. un 2020. gadā, bet 2021. gadā nebūs neviena projekta, ko vērtēt, kā pareizi jāaizpilda projekta iesnieguma 2.3.punkts "Projekta īstenošanas ilgums (pilnos mēnešos)" - 24 mēneši vai 36 mēneši?
 |
| **Atbilde:** Ja vērtēšanas procesu paredzēts nodrošināt tikai 2019. un 2020.gadā, projektu var īstenot tikai divus gadus (24 mēnešus), izmantojot piešķirto finansējumu nevis trīs gados, bet divos. Papildus norādām, ka ja tomēr būs nepieciešamība projektu pagarināt, tad papildus līdzekļi netiks piešķirti. |
|  |
| 1. **Jautājums:** Kas TP projektiem jāraksta 3.sadaļa "Saskaņa ar horizontālajiem principiem", ņemot vērā, ka reāli nekādus rādītājus atlasīt nevar, jo nebūs nekādu sasniedzamo vērtību?
 |
| **Atbilde:** Projekta iesnieguma 3.1.punktā jānorāda informāciju par darbību, kas veicinās horizontālā principa “Vienlīdzīgas iespējas” ievērošanu. Piemēram, apmācību saturā tiks iekļautas tēmas par vienlīdzīgu iespēju un nediskriminācijas jautājumiem, vai, piemēram, projekta vadības vai īstenošanas darbība tiks īstenota pielāgotās telpās personām ar invaliditāti, nodrošinot/ kur ir nodrošināta nepieciešamā aprīkojumu iekļūšanai telpās un pielāgotas informācijas tehnoloģijas, ja tas ir nepieciešams. Attiecīgi projekta iesnieguma 3.2.punktā jāizvēlas rādītāju “Projektu skaits, kuros ESF ieguldījumu rezultātā ir nodrošināta dzimumu līdztiesības, invaliditātes, vecuma un etniskās piederības principu ievērošana”.  |
|  |
| 1. **Jautājums:** Kādas mērvienības labāk norādīt projekta iesniegumā, ja sasniedzamajos rādītājos tik uzskaitīti darbinieki un to noslodze?
 |
| **Atbilde:** Projekta iesnieguma 1.5.punktā “Projekta darbības un sasniedzamie rezultāti” un projekta iesnieguma 3.pielikumā “Projekta budžeta kopsavilkums” pie šādiem rādītājiem ieteicams norādīt mērvienību “Cilvēki” vai “Darbinieki”, savukārt projekta iesnieguma 1.6.punktā “Projektā sasniedzamie uzraudzības rādītāji […]” rādītājiem, kuros uzskaita darbiniekus un to noslodzes, jānorāda mērvienība “Slodzes” atbilstoši metodikā norādītajam. Papildus par projekta iesnieguma 1.6.punkta “Projektā sasniedzamie uzraudzības rādītāji […]” aizpildīšanu skatīt pie 6.jautājuma.  |
|  |
| 1. **Jautājums:** Kurā projekta iesnieguma 3.pielikuma “Projekta budžeta kopsavilkums” sadaļā jānorāda ceļa (transporta) izdevumi, ja tie ir saistīti ar pārbaužu veikšanu?
 |
| **Atbilde** *(papildināta 11.10.2018.)***:** Ja ceļa (transporta) izdevumi ir saistīti ar projekta veicamajām pārbaudēm projekta īstenošanas vietā, tad tos var norādīt projekta iesnieguma 3.pielikuma “Projekta budžeta kopsavilkums”:1) izmaksu pozīcijā Nr.13.3. “Izmaksas, kas saistītas ar Eiropas Savienības fondu pasākumu organizēšanu un apmeklēšanu” (AM 10.1.3. ietvaros (atbilstoši MK noteikumu 21.3.3.apakšpunktam) un AM 11.1.1. ietvaros (atbilstoši MK noteikumu 33.3.3.apakšpunktam)) un izmaksu pozīcijā Nr.13.2. “Izmaksas, kas saistītas ar Eiropas Savienības fondu pasākumu organizēšanu un apmeklēšanu” (AM 12.1.1. ietvaros (atbilstoši MK noteikumu 40.3.3.apakšpunktam)),vai 2) izmaksu pozīcijā Nr.3.2.2.2. “Transporta izmaksas” (AM 10.1.3. ietvaros (atbilstoši MK noteikumu 21.10.2.apakšpunktam), Nr.2.2.2.1. “Transporta izmaksas” (AM 11.1.1. ietvaros (atbilstoši MK noteikumu 33.9.2.apakšpunktam) un 2.2.2.1. “Transporta izmaksas” (AM 12.1.1. ietvaros (atbilstoši MK noteikumu 40.10.2.apakšpunktam),ja nepieciešams, izdalot kā atsevišķu apakšpozīcijuPapildus vēršam uzmanību, ja tiek plānotas transporta izmaksas degvielai, tās jānorāda atsevišķā izmaksu apakšpozīcijā kā vienas vienības izmaksas. |
|  |
| 1. **Jautājums (AM 10.1.2.):** Kādu sākotnējo gadu un plānoto gala vērtību norādīt projekta iesnieguma 1.6.2.apakšpunktā “Rezultāta rādītāji”?
 |
| **Atbilde:** Projekta iesnieguma 1.6.2.apakšpunktā “Rezultāta rādītāji” kolonnā “Sākotnējās vērtība” kā gads jānorāda “2018.” un atbilstoši tam kā vērtība jānorāda projekta pirmās kārtas sasniegtais rezultāts. Savukārt kolonnā “Gala vērtība” jānorāda rādītājs atbilstoši MK noteikumos plānotajam, izņemto gadījumu, ja pirmās kārtas ietvaros sasniegtais rādītājs (sākotnējā vērtība) pārsniedz MK noteikumos plānotos rezultātus; šādā situācijā plānoto gala rezultātu nepasliktina un norāda projekta pirmās kārtas ietvaros sasniegto rezultātu. |
|  |
| 1. **Jautājums: Vai jāpamato netiešās izmaksas, kas norādītas projekta iesnieguma 3.pielikumā “Projekta budžeta kopsavilkums”?**
 |
| **Atbilde:** Atbilstoši projekta iesnieguma veidlapas aizpildīšanas metodikā norādītajam izmaksas, kas ir iekļautas projekta iesnieguma 3.pielikuma “Projekta budžeta kopsavilkums” 1.pozīcijā “Netiešās izmaksas”, nav jāpamato, neatkarīgi no tā, vai tās ir, piemēram, telpu un iekārtu izmantošanas izmaksas vai iestādes vadības un atbalsta struktūrvienību izmaksas. |
|  |
| 1. **Jautājums: Kāds ir CFLA iesniegto maksājumu pieprasījumu izskatīšanas maksimālais termiņš?**
 |
| **Atbilde** *(papildināta 11.10.2018.)***:** Saskaņā ar 2015.gada 10.februāra Ministru kabineta noteikumu Nr.77 “Eiropas Savienības struktūrfondu un Kohēzijas fonda projektu pārbaužu veikšanas kārtība 2014.–2020.gada plānošanas periodā” 50.1.apakšpunktu starpposma maksājumu pieprasījumu izskatīšanas termiņš ir 20 darba dienas pēc starpposma maksājuma pieprasījuma saņemšanas. Ja maksājuma pieprasījumā iekļauto izdevumus pamatojošo dokumentu pārbaude tiek veikta izlases veidā, – 20 darbdienu laikā pēc visu pieprasīto izdevumus pamatojošo dokumentu saņemšanas. Savukārt, noslēguma MP izskatīšanas termiņš, saskaņā ar augstāk minēto MK noteikumu 50.2. apakšpunktu, ir 60 darba dienas. |

|  |
| --- |
| 1. **Jautājums: Kāpēc sadarbības partneris KP VIS neredz sagatavošanā esošo projekta iesniegumu?**
 |
| **Atbilde:** Parasti sagatavošanā esošos projektu iesniegumus redz tikai tie sistēmas lietotāji, kuriem ir piešķirtas lietošanas tiesības saskaņā ar noslēgtā līguma par KP VIS lietošanu 2.pielikumu. |
|  |
| *Pievienots 11.10.2018.*1. **Jautājums:** Vai projektā jānorāda visas MK noteikumos norādītās atbalstāmās darbības?
 |
| **Atbilde:** Projekta iesnieguma 1.5.punktā “Projekta darbības un sasniedzamie rezultāti” jānorāda tikai tādas projekta darbības, kurām projekta iesnieguma 3.pielikumā “Projekta budžeta kopsavilkums” paredzētas izmaksas un kuras pēc būtības atbilst MK noteikumos norādītajām. |
|  |
| *Pievienots 11.10.2018.*1. **Jautājums:** Vai projekta 1.6.punktā obligāti jānorāda visi rādītāji, kas norādīti MK noteikumos?
 |
| **Atbilde:** Projekta iesnieguma 1.6.punktā “Projektā sasniedzamie uzraudzības rādītāji atbilstoši normatīvajos aktos par attiecīgā Eiropas Savienības fonda specifiskā atbalsta mērķa vai pasākuma īstenošanu norādītajam” jānorāda tikai tie projekta rezultāti, kas tieši izriet no projekta darbībām. AM 10.1.3., 11.1.1. un 12.1.1. ietvaros uz visiem iesniedzējiem attiecas rādītājs “Darbinieku skaits, kuru algas līdzfinansē TP” un “Darbinieku mainība”.Papildus norādām ka, ja projektā projekta iesniedzējs neplāno projekta ietvaros organizēt seminārus, pasākumus vai apmācības, tad projekta iesnieguma 1.6.1.apakšpunktā “Iznākuma rādītāji” nav jānorāda rezultāts “KP fondu vadībā, īstenošanā un uzraudzībā iesaistīto personu, kas piedalījušies apmācībās, skaits”. Ja netiek plānots darbiniekus, kas iesaistīti projektā, sūtīt uz maksas apmācībām, lai viņi par projekta līdzekļiem paaugstina savu kapacitāti, tad projekta iesnieguma 1.6.2.apakšpunktā “Rezultāta rādītāji” nav jānorāda rezultāts rādītājam “KP fondu vadībā, īstenošanā un uzraudzībā iesaistīto personu skaits, kas paaugstinājuši savu kompetenci pēc atbalsta saņemšanas”, kā arī, ja persona tiks sūtīta, piemēram, uz Valsts kancelejas vai Valsts administrācijas skolas organizētajām bezmaksas mācībām, tad šādas personas paaugstinās savu kapacitāti Valsts kancelejas vai Valsts administrācijas skolas projekta ietvaros nevis projekta iesniedzēja TP projekta ietvaros. |
|  |
| *Pievienots 11.10.2018.*1. **Jautājums:** Vai PIV sadaļā 2.4. “Projekta risku izvērtējums” ir jānorāda un tiks vērtēti riski ar zemu ietekmi un/vai zemu riska iestāšanās varbūtību?
 |
| **Atbilde:** Projekta iesnieguma 2.4.punktā “Projekta risku izvērtējums” ir jānorāda visi obligātie projektu riski (finanšu risks, īstenošanas risks, rezultātu un uzraudzības rādītāju sasniegšanas risks, administrēšanas risks), arī riski ar zemu ietekmi un/vai zemu riska iestāšanās varbūtību. Norādām, ka nav pieļaujama situācija, ka kāds no iepriekš nosauktajiem riskiem nav izvērtēts vai uz projektu neattiecas, projektu riski tiek vērtēti pie projektu iesniegumu vērtēšanas kritērija Nr.1.17..Projektu iesniegumu vērtēšanas kritēriju piemērošanas metodikā (projektu iesniegumu atlases nolikuma 4.pielikums) ir noteiktas prasības, kurām jāizpildās, lai projekts pie attiecīgā kritērija saņemtu vērtējumu “Jā” un tiktu apstiprināts bez nosacījumiem. |
|  |
| *Pievienots 11.10.2018.*1. **Jautājums:** Vai esošie darbinieki, kas iesaistīti TP 1.kārtas projektā un pēc tam plānots tos iesaistīt arī 2.kārtas projektā, ir no iestādes jāatlaiž un pēc tam jāpieņem darbā atkārtoti?
 |
| **Atbilde:** Esošie darbinieki, kas iesaistīti TP 1.kārtas projektā, 1.kārtas projekta beigās nav jāatlaiž, ja plānots tos pašus darbiniekus iesaistīt arī 2.kārtas projektā. Darbinieku darba līgumos, rīkojumos u.c. saistītajā dokumentācijā nepieciešams veikt tikai attiecīgus grozījumus. |

|  |
| --- |
| *Pievienots 11.10.2018.*1. **Jautājums:** Ņemot vērā, MK noteikumu saskaņošanas procesā tika identificēts, ka iestādei ir piešķirts nepietiekams finansējums, ko mēs arī redzam rakstot šobrīd projekta iesniegumu un gatavojot budžeta sadaļu, un ka TP finansējums no MK noteikumos paredzētajām tiešajām izmaksām pietiek tikai atlīdzībai projekta īstenošanas personālam, un pārējās iespēju robežās tiks īstenotas zem netiešajām izmaksām. Vai ir iespējams, ka projekta kopsavilkumā, vai pie finanšu riskiem norāda, ka ir un būs nepieciešams papildu finansējums, lai savlaicīgi norādītu, ka papildus finansējums pie pārdales būs nepieciešams?
 |
| **Atbilde:** Projekta iesniegumā šāda veida informāciju šobrīd nav nepieciešams norādīt, bet ja tomēr gribat, tad tā būtu norādāma projekta iesnieguma 1.3.punktā “Problēmas un risinājuma apraksts, t.sk. mērķa grupu problēmu un risinājumu apraksts”. |